Shalom ja tere õhtust!
Eetris on TV7 Iisraeli Uudised Jeruusalemmast.
Tänased põhiteemad on:
Nurjus USA püüe kehtestada ÜRO Peassamblees resolutsioon,
millega mõistetakse hukka Hamasi raketirünnakud Iisraeli tsiviilalal,
kuna ei saanud Peassamblees 2/3 häältest.
Hamasi organisatsioon
ootab teist osa kuueosalisest Katari finantsabist Gazale.
Peaminister Netanyahu teatas, et nurjus Hezbollah'i
ja selle kaitsja Iraani katse hankida Liibanonis tuhandeid täpsusrakette,
kuna Iisraeli julgeolekuaparaat on teinud püsivalt tööd.
Nurjus USA püüe kehtestada ÜRO Peaassamblees resolutsioon,
millega mõistetakse hukka Hamasi raketirünnakud Iisraeli tsiviilaladel.
Enamik Peaassambleest hääletas resolutsiooni eelnõu poolt,
siiski ei saadud kokku vajaliku 2/3 häältest.
Resolutsiooni toetasid 87 riiki, kuhu kuulusid kõik ELi liikmesriigid.
33 riiki jäid erapooletuks.
Afganistan soovis häält muuta,
millega muutis resolutsiooni vastu olevate riikide suhte 57-lt 58-le.
Resolutsiooni vastu hääletanute hulka
kuulusid ka Venemaa ja Hiina, kes ei pea Hamasi terroriüksuseks.
USA saadik ÜROs Nikki Haley tõi välja naeruväärse asjaolu,
et ÜRO on aastate jooksul mõistnud Iisraeli üle 500 korra hukka,
samas kui see ei ole eal mõistnud hukka Hamasi.
Ta lisas, et miski pole enam juudivastane kui ütlus,
et terrorism ei ole terror, kui see on suunatud juudiriigi vastu
ning Iisraeli-palestiinlaste rahulepet ei saa sõlmida,
kui rahvusvaheline kogukond ei ühine Hamasi hukkamõistmisel.
Enne kui Peassamblee
saab vahendada kompromissi ja leppe palestiinlaste-Iisraeli vahel,
peab see ühiselt ja tingimusteta mõistma Hamasi terrorismi hukka.
Iisrael süüdistas resolutsiooni eelnõu vastu hääletanud riike,
et kasutavad hääletuse nurjamiseks häbituid poliitilisi samme.
Iisraeli saadik ÜROs teatas, et enamik ÜRO liikmesriikidest
võtsid tugeva ja julge hoiaku, millega võeti Hamas vastutusele.
Pärast hääletust süüdistas
palestiinlaste ÜRO erisaadik USAd, et kasutab terrorismi ära,
nimetades resolutsioonieelnõu küüniliseks katseks laimata,
häbistada ja tekitada palestiinlaste kohta eelarvamusi.
Antud palestiinlaste erisaadik, kes esindab võime Läänekaldal,
mis on Hamasiga verises vastuseisus, hoidus väljendamast toetust Hamasile.
Palestiinlaste erisaadiku kõrval oli Iraan suurim Hamasi toetaja,
mis nimetas Hamasi seaduslikuks vastupanuliikumiseks,
kes võitleb oma territooriumi vabastamise nimel.
Ta lisas, et iga viis tõrjuda Iisrael, keda ta nimetas võõrsissetungijaks,
on rahvusvahelise seaduse alusel seaduspärane.
Peame Hamasi seaduslikuks vastupanuliikumiseks,
mis võitleb palestiinlaste ala okupatsiooni alt vabastamise eest.
Hamas on osa palestiinlastest,
kes kaitseb selle tsiviilisikuid Iisraeli sõjalise agressiooni vastu.
Igal juhul on tegemist
seadusliku õigusega rahvusvahelise seaduses.
Samal ajal Jeruusalemmas:
Peaminister Netanyahu tunnustas resolutsiooni toetanud riike.
Ta tõi välja, et kuigi vajalikku
2/3 häältest ei saadud, oli see esimene kord,
kui suur osa riike hääletas Hamasi vastu.
Teistel teemadel:
Hamasi organisatsioon
ootab teist osa 6-osalisest Katari finantsabist Gazale.
Raha eest makstakse palka Hamasi tsiviiltöötajatele
ning toetatakse 50 000 vajaduses olevat perele.
Katar nõustus saatma selleks 6 kuu jooksul u 50 miljonit dollarit.
Iisraeli-Katari võimude kokkuleppes
diskvalifitseeris Iisrael 5000 Hamasi tsiviiltöötaja nimed
ning iga abivajaja saab 100-1200 dollarit toetust.
Katari erisaadik Mohammed al-Emadi sisenes möödunud õhtul Gazasse
ja kohtus Hamasi juhi Ismail Haniyaga ta kodus Shatis,
kus nad arutasid Katari toetusraha ülekande küsimusi.
Pärast kokkusaamist
teatas Hamasi allikas TV7le, et palestiinlaste juhtkond
keeldus osalemast raha ülekandes Gazasse,
mistõttu arutati Egiptuse vahendusel alternatiive Katari plaanile.
Teateid arengutest Iisraeli põhjapiiril Liibanoniga:
ÜRO Vahevägi Liibanonis, UNIFIL kinnitas, et Iisraelist,
Metulla linnast leiti piiriülene ründetunnel
ning nimetas avastust kahetsusväärseks arenguks.
UNIFILi kohaselt on nad hoidnud kontakti mõlema osapoolega
ja edastavad oma leiud Liibanoni võimudele.
UNIFILi komandör
kindralmajor Stefano Del Col visiteeris piirkonda
IDFi põhja-ala väejuhatuse kindralmajor Yoel Strickiga,
kes nõudsid, et Liibanoni armee ja UNIFIL hävitaksid
ründetunneli Liibanoni piiril, mis sisenes Iisraeli territooriumile.
Samal ajal:
Peaminister Netanyahu teatas, et nurjus Hezbollah'i
ja ta kaitsja Iraani katse hankida Liibanonis tuhandeid täpsusrakette,
kuna Iisraeli julgeolekuaparaat on teinud jätkuvalt tööd.
Eritseremoonial presidendi residentsis Jeruusalemmas
Mossadi agentidele teatas peaminister,
et Iisrael kasutab riikliku julgeoleku tagamiseks kõikvõimalikke vahendeid.
Hezbollah'i puhul on neil põhjaosas kaks vahendit.
Üheks on tunnelid, millest peame vabanema.
Teiseks on relvad ja raketid.
Loomulikult olete kursis ka ebatäpsete relvadega.
Nad ihkavad täppisrelvastust, mis laseb neil tabada sihtmärki
siin ruumis näiteks 10 meetri raadiuses.
See muudaks võimutasakaalu.
Hezbollah'i plaani kohaselt pidid nad olema varustatud
tuhandete sääraste (täpsus) rakettidega.
Käesolevalt on neil kõigest mõnikümmend.
Põhjus, miks neid on kõigest mõnikümmend,
on selles ruumis istujad.
Ühesõnaga Mossad, IDF ja kogu julgeolekuorgan.
Väldime neil - mitte maha surudes
vaid tähelepanuväärsel viisil - hankimast neid relvi.
Samal ajal Washingtonis:
USA president teatas
küünlasüütamise tseremoonial juudi valgusepühal hanukal,
et USA administratsioon toetab ta valitsuses püsivalt Iisraeli.
USA juht teatas, et USA kaitseb jätkuvalt oma liitlast.
Eeskätt Iraani osas,
mis on jätkuvalt hüüdnud surma nii USAle kui Iisraelile
ning ähvardanud korduvalt hävitada juudiriiki.
Oleme astunud välja kohutavast Iraani tuumaleppest ja määranud...
Tegemist oli kohutava leppega, mida poleks kunagi pidanud sõlmima.
Iraanile oleks pidanud määrama ajaloo rangeimad sanktsioonid.
Määrame Iraanile sanktsioonid,
mida oleme enne vaid vähestele seadnud.
Me ei või eales lasta Iraanil hankida tuumarelva või -pommi.
Me ei saa lasta maailma juhtival terroritoetajal,
st režiimil, mis taotleb surma USAle, ähvardab alatasa hävitada Iisrael
ja hüüab sageli: "Surm Iisraelile!", hankida maailma surmavamat relva.
Me ei lase sel juhtuda.
Valge Maja hanuka tähtpäev toimus täpselt üks aasta
pärast Trump tunnustas ametlikult Jeruusalemma Iisraeli pealinnana.
USA saadik Iisraelis D. Friedman viitas möödunud päeva otsust
Iisraeli suurimaks poliitiliseks võiduks pärast selle iseseisvumist 1948. a-l.
Tänan vaatamast!
Paluge jätkuvalt rahu Iisraelile ja Jeruusalemmale!
Olen Jonathan Hessen.
Kena õhtu jätku ja algavat nädalavahetust.
Kohtumiseni juba esmaspäeval samal ajal.
Tõlge: Mailis Mägi